ᱟᱹᱵᱩᱨᱤ ᱪᱟᱭᱟᱫᱮᱵᱤ

ᱟᱹᱵᱩᱨᱤ ᱪᱟᱭᱟᱫᱮᱵᱤ (᱑᱙᱓᱓–᱒᱐᱑᱙) ᱫᱚ ᱛᱮᱞᱩᱜᱩ ᱥᱤᱧᱚᱛᱤᱭᱟᱹ ᱠᱟᱹᱦᱱᱤ ᱚᱱᱚᱞᱤᱭᱟᱹ ᱛᱟᱦᱮᱸ ᱠᱟᱱᱟᱭ᱾ ᱩᱱᱤ ᱫᱚ ᱒᱐᱐᱕ ᱥᱟᱞᱮ ᱨᱮ ᱛᱟᱱᱟ ᱢᱟᱨᱜᱟᱢ ᱞᱟᱹᱜᱤᱫ ᱥᱟᱦᱤᱛᱭᱟ ᱟᱠᱟᱫᱮᱢᱤ ᱥᱤᱨᱯᱷᱟᱹᱭ ᱟᱢᱮᱴ ᱞᱮᱫᱼᱟ᱾

ᱡᱤᱭᱚᱱ ᱠᱟᱹᱦᱱᱤ
ᱪᱟᱭᱟᱫᱮᱵᱤ ᱫᱚ ᱑᱓ ᱚᱠᱴᱚᱵᱚᱨ ᱑᱙᱓᱓ ᱥᱟᱞᱮ ᱨᱮ ᱨᱟᱡᱟᱦᱢᱩᱸᱫᱽᱨᱤ, ᱥᱤᱧᱚᱛ ᱨᱮᱭ ᱡᱟᱱᱟᱢ ᱞᱮᱱᱟ᱾

ᱪᱟᱭᱟᱫᱮᱵᱤ ᱫᱚ ᱑᱙᱕᱐ ᱜᱮᱞᱟᱝ ᱠᱷᱚᱱ ᱜᱮ ᱥᱟᱶᱦᱮᱫ ᱨᱮ ᱟᱹᱰᱤ ᱮᱠᱴᱤᱵᱷ ᱮ ᱛᱟᱦᱮᱸ ᱠᱟᱱᱟ ᱟᱨ ᱗᱐ ᱥᱟᱞ ᱩᱢᱮᱨ ᱨᱮᱦᱚᱸ ᱩᱱᱤ ᱫᱚ ᱢᱤᱫ ᱠᱨᱤᱭᱮᱴᱤᱵᱷ ᱯᱷᱮᱢᱤᱱᱤᱥᱴ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ᱾ ᱩᱱᱤ ᱫᱚ ᱢᱤᱫ ᱵᱨᱟᱦᱢᱤᱱ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱫᱚ ᱡᱟᱨᱢᱟᱱ ᱠᱟᱹᱦᱱᱤ ᱦᱚᱸᱭ ᱛᱚᱨᱡᱚᱢᱟ ᱟᱠᱟᱫᱼᱟ᱾ ᱩᱱᱤᱭᱟᱜ ᱠᱟᱹᱦᱱᱤ ᱠᱚᱫᱚ ᱤᱝᱞᱤᱥ ᱟᱨ ᱤᱥᱯᱮᱱᱤᱥ ᱥᱟᱶᱛᱮ ᱟᱭᱢᱟ ᱥᱤᱧᱚᱛᱤᱭᱟᱹ ᱯᱟᱹᱨᱥᱤ ᱛᱮᱦᱚᱸ ᱛᱚᱨᱡᱚᱢᱟ ᱟᱠᱟᱱᱟ᱾ ᱩᱱᱤ ᱫᱚ ᱑᱙᱖᱐ ᱜᱮᱞᱟᱝ ᱨᱮ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱱᱟᱶᱟ ᱫᱤᱞᱞᱤ ᱨᱮ ᱞᱟᱭᱵᱽᱨᱮᱨᱤᱭᱟᱱ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ᱾

ᱩᱱᱤ ᱫᱚ ᱠᱮᱱᱫᱽᱨᱟ ᱥᱟᱦᱤᱛᱭᱟ ᱟᱠᱟᱫᱮᱢᱤ (᱑᱙᱙᱘-᱒᱐᱐᱒) ᱨᱮᱱ ᱠᱟᱣᱩᱱᱥᱤᱞ ᱨᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ᱾

ᱪᱟᱭᱟᱫᱮᱵᱤ ᱨᱮᱱ ᱡᱟᱶᱟᱭ, ᱟᱹᱵᱩᱨᱤ ᱵᱟᱨᱟᱫᱟᱨᱟᱡᱮᱥᱣᱟᱨᱟ ᱨᱟᱣ, ᱢᱤᱫ ᱚᱱᱚᱞᱤᱭᱟᱹ, ᱠᱨᱤᱴᱤᱠ ᱟᱨ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱠᱚᱢᱤᱥᱚᱱ ᱨᱮᱱ ᱢᱟᱨᱮ ᱪᱮᱭᱟᱨᱢᱮᱱ ᱮ ᱛᱟᱦᱮᱸ ᱠᱟᱱᱟ᱾

ᱩᱱᱤ ᱫᱚ ᱟᱹᱵᱩᱨᱤ ᱨᱟᱢᱠᱨᱤᱥᱱᱟ ᱨᱟᱣ ᱨᱮᱱ ᱦᱚᱯᱚᱱ ᱵᱟᱦᱩ ᱦᱚᱸᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱨᱚᱢᱟᱱᱴᱤᱠ ᱟᱨ ᱛᱟᱭᱚᱢ ᱛᱮ ᱯᱨᱚᱜᱽᱨᱮᱥᱤᱵᱽ ᱥᱟᱶᱦᱮᱫ ᱞᱟᱲᱟᱣᱱᱟ ᱨᱮᱱ ᱢᱤᱫ ᱯᱟᱭᱞᱚᱴᱤᱭᱟᱹ ᱮ ᱛᱟᱦᱮᱸ ᱠᱟᱱᱟ᱾

ᱪᱟᱭᱟᱫᱮᱵᱤ ᱫᱚ ᱒᱘ ᱡᱩᱱ ᱒᱐᱑᱙ ᱨᱮ ᱦᱟᱭᱫᱽᱨᱟᱵᱟᱫᱽ, ᱛᱮᱞᱮᱝᱜᱟᱱᱟ ᱨᱮᱭ ᱵᱚᱸᱜᱟ ᱛᱟᱞᱟ ᱮᱱᱟ᱾

ᱠᱟᱹᱢᱤᱠᱚ
 ᱟᱱᱟᱜᱟ ᱟᱱᱟᱜᱟ (ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱦᱚᱲ ᱠᱟᱹᱦᱱᱤ)
 ᱟᱹᱵᱩᱨᱤ ᱪᱟᱭᱟ ᱫᱮᱵᱤ ᱠᱟᱛᱷᱟᱞᱩ (ᱠᱟᱹᱴᱤᱡ ᱠᱟᱹᱦᱱᱤ), ᱑᱙᱙᱑
 ᱢᱨᱤᱛᱭᱩᱱᱡᱟᱭᱟ (ᱡᱤᱞᱤᱧ ᱠᱟᱹᱦᱱᱤ), ᱑᱙᱙᱓
 ᱛᱟᱱᱟ ᱢᱟᱨᱜᱟᱢ (ᱠᱟᱹᱴᱤᱡ ᱠᱟᱹᱦᱱᱤ-ᱜᱷᱟᱨᱚᱸᱡᱽ ᱡᱚᱯᱚᱲᱟᱣ ᱧᱩᱛᱩᱢ ᱛᱮ ᱛᱤᱨᱞᱟᱹ ᱠᱚᱣᱟᱜ ᱞᱩᱴᱟᱹ ᱪᱮᱛᱟᱱ ᱨᱮ)᱾
 ᱢᱟᱱᱟ ᱡᱤᱣᱤᱛᱷᱟᱞᱩ-ᱡᱤᱫᱽᱫᱩ ᱠᱨᱤᱥᱱᱟᱢᱩᱨᱛᱤ ᱵᱭᱟᱠᱷᱭᱟᱱᱟᱞᱩ–᱓ (ᱛᱚᱨᱡᱚᱢᱟ)
 ᱯᱟᱨᱤᱪᱤᱛᱟ ᱞᱮᱠᱷᱟ ᱢᱤᱫ ᱟᱱᱛᱷᱚᱞᱚᱡᱤ ᱞᱮᱠᱟᱛᱮ ᱯᱟᱨᱥᱟᱞ ᱟᱠᱟᱱᱟ (ᱚᱥᱴᱨᱤᱭᱟᱹ ᱚᱱᱚᱞᱤᱭᱟᱹ ᱥᱴᱮᱯᱷᱟᱱ ᱡᱣᱮᱜᱽ ᱦᱚᱛᱮᱛᱮ ᱠᱟᱹᱦᱱᱤ ᱨᱮᱱᱟᱜ ᱛᱚᱨᱡᱚᱢᱟ)
 ᱵᱚᱱᱥᱟᱭ ᱵᱟᱹᱴᱩᱠᱩᱞᱩ [ᱵᱚᱱᱥᱟᱭ ᱡᱤᱣᱤ] ᱩᱱᱠᱩ ᱛᱤᱨᱞᱟᱹ ᱠᱚᱣᱟᱜ ᱡᱤᱭᱚᱱ ᱮ ᱩᱫᱩᱜᱼᱟ ᱡᱟᱦᱟᱸᱭ ᱫᱚ ᱜᱷᱟᱨᱚᱸᱡᱽ ᱨᱮᱱ ᱥᱚᱦᱮᱫ ᱠᱚᱣᱟᱜ ᱠᱟᱹᱵᱽᱡᱟ ᱨᱮ ᱢᱮᱠᱟᱱᱤᱠᱟᱞ ᱞᱮᱠᱟᱛᱮ ᱠᱚ ᱛᱟᱦᱮᱸᱱᱟ᱾ ᱥᱤᱫᱽᱫᱷᱟᱱᱛᱚ

ᱥᱤᱨᱯᱷᱟᱹᱠᱚ
 ᱨᱟᱝᱜᱟᱱᱟᱭᱟᱠᱟᱢᱢᱟ ᱯᱨᱚᱛᱤᱵᱷᱟ ᱯᱩᱨᱚᱥᱠᱟᱨᱟᱢ, ᱒᱐᱐᱓
 ᱛᱮᱞᱩᱜᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱤᱨᱯᱷᱟᱹ, ᱑᱙᱙᱖
ᱥᱟᱦᱤᱛᱭᱟ ᱟᱠᱟᱫᱮᱢᱤ ᱥᱤᱨᱯᱷᱟᱹ ᱛᱮᱞᱩᱜᱩ ᱞᱟᱹᱜᱤᱫ ᱒᱐᱐᱕ ᱥᱟᱞᱮ ᱨᱮ
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ